കോളജില് ക്ലാസുകള് നാലു മുതല് തിരുവനന്തപുരം: കോവിഡിനെത്തുടര്ന്ന് അടഞ്ഞുകിടന്ന സംസ്ഥാനത്തെ കോളജുകളും ഉന്നതവിദ്യാഭ്യാസ സ്ഥാപനങ്ങളും തുറന്നു പ്രവര്ത്തിക്കാനുള്ള സര്ക്കാര് ഉത്തരവിറങ്ങി. ഒക്ടോബര് നാലുമുതല് അവസാനവര്ഷ ബിരുദ ക്ലാസുകളും ബിരുദാനന്തര ബിരുദ ക്ലാസുകളും ആരംഭിക്കാനാണ് ഉത്തരവ്. ബിരുദാനന്തര ബിരുദ ക്ലാസുകള് മുഴുവന് വിദ്യാര്ഥികളെയും ഉള്ക്കൊള്ളിച്ച് നടത്താം. ബിരുദ ക്ലാസുകള് 50 വിദ്യാര്ഥികളെ ഒരു ബാച്ചായി പരിഗണിച്ച് ഇടവിട്ടുള്ള ദിവസങ്ങളിലോ പ്രത്യേക ബാച്ചുകളായി ദിവസേനയോ നടത്താം. തുറക്കുന്നതിനു മുന്നോടിയായി കോളജുകള് അണുവിമുക്തമാക്കണം. വിദ്യാര്ഥികള് നിര്ബന്ധമായും കോവിഡ് പ്രോട്ടോകോള് പാലിക്കണം. വിദ്യാര്ഥികള്ക്കും ജീവനക്കാര്ക്കുമായി സ്പെഷല് വാക്സിന് ഡ്രൈവുകള് നടത്തണം. ക്ലാസുകള്ക്ക് രാവിലെ 8.30 1.30 വരെയോ 9.00 3.00 വരെയോ 9.30 3.30 വരെയോ 10.00 4.00 വരെയോ യുക്തമായ സമയം അധികൃതര്ക്ക് തെരഞ്ഞെടുക്കാം. എന്ജിനിയറിംഗ് കോളജില് നിലവിലുള്ള രീതിയില് ആറുമണിക്കൂര് ക്ലാസുകള് നടത്താം. ഒരു വയസില് താഴെയുള്ള കുട്ടികളുടെ അമ്മമാര്, ഗര്ഭിണികള്, അപകടകരമായ രോഗം ബാധിച്ചവര് എന്നിവര്ക്ക് വര്ക്ക് ഫ്രം ഹോം വ്യവസ്ഥയില് ജോലി ചെയ്യാം.